《茅檐下始栽竹》
唐代·柳宗元

瘴茅葺为宇，溽暑常侵肌。适有重膇疾，蒸郁宁所宜。

东邻幸导我，树竹邀凉飔.欣然惬吾志，荷锸西岩垂。

楚壤多怪石，垦凿力已疲。江风忽云暮，舆曳还相追。

萧瑟过极浦，旖旎附幽墀。贞根期永固，贻尔寒泉滋。

夜窗遂不掩，羽扇宁复持。清泠集浓露，枕簟凄已知。

网虫依密叶，晓禽栖迥枝。岂伊纷嚣间，重以心虑怡。

嘉尔亭亭质，自远弃幽期。不见野蔓草，蓊蔚有华姿。

谅无凌寒色，岂与青山辞。

作者简介：柳宗元（773年－819年），字子厚，唐代河东（今山西运城）人，杰出诗人、哲学家、儒学家乃至成就卓著的政治家，唐宋八大家之一。著名作品有《永州八记》等六百多篇文章，经后人辑为三十卷，名为《柳河东集》。因为他是河东人，人称柳河东，又因终于柳州刺史任上，又称柳柳州。柳宗元出身河东柳氏，与刘禹锡并称“刘柳”，与韩愈并称为“韩柳”，与王维、孟浩然、韦应物并称“王孟韦柳”。柳宗元一生留诗文作品达600余篇，其文的成就大于诗。骈文有近百篇，散文论说性强，笔锋犀利，讽刺辛辣。